**Molėtų rajono savivaldybės taryba**

**SPRENDIMAS**

**Dėl SAVIVALDYBĖS NEKILNOJAMOJO TURTO NURAŠYMO IR LIKVIDAVIMO**

2021 m. kovo 25 d. Nr. B1-94

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalimis, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiais, atsižvelgdama į Molėtų rajono savivaldybės administracijos direktoriaus 2021 m. kovo 17 d. įsakymą Nr. B6-231 „Dėl savivaldybės turto pripažinimo netinkamu (negalimu) naudoti“,

Molėtų rajono savivaldybės taryba nusprendžia:

1. Nurašyti pripažintą netinkamu (negalimu) naudoti Savivaldybei nuosavybės teise priklausantį ir fiziškai nusidėvėjusį nekilnojamąjį turtą:
   1. kitus inžinerinius statinius – kiemo statinius (pavėsines) (registro Nr. 44/1287361; unikalus Nr. 6298-3012-4021; plane pažymėta 2I1p, 3I1p, 4I1p, 5I1p), esančius Molėtų r. sav., Inturkės sen., Inturkės k., Paplūdimio g. 2;
   2. kitą inžinerinį statinį – artezinį gręžinį Nr. 1796 (registro Nr. 90/106318, unikalus Nr. 6297-3010-1011; plane pažymėta a. g.), esantį Molėtų r. sav., Balninkų sen., Papiškių k.;
   3. pastatą – dujų ūkio sandėliuką (inventorinis Nr. 221017; koordinatės X 6104860, Y 592990), esantį Molėtų r. sav., Dubingių sen., Ciūniškių k. Pastato įsigijimo vertė 234,88 Eur, likutinė vertė 2021 m. kovo 1 d. 0,00 Eur;
   4. kitus inžinerinius statinius – Trandiškių vandens gręžinį ir bokštą (inventorinis Nr. 192015), esančius Molėtų r. sav., Inturkės sen., Grabnioko k. Statinių įsigijimo vertė 169,43 Eur, likutinė vertė 2021 m. kovo 1 d. 0,00 Eur.
2. Įpareigoti Molėtų rajono savivaldybės administracijos direktorių organizuoti 1 punkte nurodyto turto likvidavimą teisės aktų nustatyta tvarka.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika